গত রোববার বিশ্ববিদ্যালয় প্রশাসনকে দেয়া লিখিত অভিযোগে মার্কেটিং বিভাগের ওই ছাত্রী জানান, শনিবার (২ জুন) সন্ধ্যার দিকে চারুকলা এলাকা থেকে একা আবাসিক হলে ফিরছিলেন তিনি। খালেদা জিয়া হলের পাশের রাস্তা দিয়ে আসার সময় পেছন দিক দিয়ে আসা একটি অটোর চালক হঠাৎ তার ওড়না ধরে টান দেন। হতচকিত হয়ে তিনি (ছাত্রী) সরে যাওয়ার চেষ্টার সময় অটোচালক তার গায়ে হাত দেয়। ছাত্রী সেখানে দাঁড়িয়ে উচ্চস্বরে আশেপাশের মানুষের সহায়তা চাইলে অটোচালক দ্রুত সেখান থেকে চলে যায়।